b'\n_START_ARTICLE_\nEustachijus Erazmas Sangu\xc5\xa1ka\n_START_SECTION_\nBiografija\n_START_PARAGRAPH_\nSenos ir turtingos Sangu\xc5\xa1k\xc5\xb3 gimin\xc4\x97s atstovas, vienintelis paskutinio Voluin\xc4\x97s vaivados Jeronimo Jonu\xc5\xa1o Sangu\xc5\xa1kos (1743\xe2\x80\x931812) ir Sesilijos Ur\xc5\xa1ul\xc4\x97s Potockyt\xc4\x97s (1747\xe2\x80\x931772) s\xc5\xabnus. Mok\xc4\x97si karin\xc4\x97je akademijoje Strasb\xc5\xabre, po to tarnavo Pranc\xc5\xabzijos armijoje, \xc4\xaf Lenkijos armij\xc4\x85 priimtas rotmistru 1789 metais._NEWLINE_Rusijos-Lenkijos kare i\xc5\xa1siskyr\xc4\x97 Zelenco m\xc5\xab\xc5\xa1yje ir tapo vienas i\xc5\xa1 pirm\xc5\xb3 14-os pa\xc4\x8dio garbingiausio Lenkijos karinio ordino Virtuti Militari kavalieri\xc5\xb3. Po lenk\xc5\xb3 pralaim\xc4\x97jimo priimtas \xc4\xaf Rusijos tarnyb\xc4\x85 tuo pa\xc4\x8diu laipsniu\xc2\xa0\xe2\x80\x93 brigadininkas, komandavo Kinsburgo drag\xc5\xabn\xc5\xb3 pulkui._NEWLINE_1794 metais, Kosciu\xc5\xa1kos sukilimo metu, prisijung\xc4\x97 prie sukil\xc4\x97li\xc5\xb3, buvo sukil\xc4\x97li\xc5\xb3 armijos generolas-majoras. Po sukilimo pralaim\xc4\x97jimo v\xc4\x97l pri\xc4\x97m\xc4\x97 Rusijos pilietyb\xc4\x99, gyveno savo did\xc5\xbeiuose dvaruose Voluin\xc4\x97je._NEWLINE_1812 metais \xc4\xafstojo \xc4\xaf Pranc\xc5\xabzijos karin\xc4\x99 tarnyb\xc4\x85, brigados generolu, buvo imperatoriaus Napoleono I palydos sud\xc4\x97tyje kampanijos \xc4\xaf Rusij\xc4\x85 metu kaip vienas i\xc5\xa1 trij\xc5\xb3 lenk\xc5\xb3 generol\xc5\xb3-adjutant\xc5\xb3 imperatoriaus, kartu su Juozapu Kosakovskiu ir Liudviku Pacu. Garbingo legiono ordino kavalierius. Rusijoje jo turtas buvo konfiskuotas. _NEWLINE_1813 metais Napoleonas padar\xc4\x97 Sangu\xc5\xa1k\xc4\x85 divizijos generolu. Po pralaim\xc4\x97jimo tre\xc4\x8di\xc4\x85 kart\xc4\x85 i\xc5\xa1va\xc5\xbeiavo \xc4\xaf Rusij\xc4\x85, imperatoriaus Aleksandro I buvo atleista ir iki gyvenimo galo gyveno savo dvaruose, kuriuos jam gr\xc4\x85\xc5\xbeino atgal.\n_START_SECTION_\n\xc5\xa0eima ir vaikai\n_START_PARAGRAPH_\nBuvo ved\xc4\x99s Marij\xc4\x85 Klementin\xc4\x85 \xc4\x8cartiorisk\xc4\x85. 1815 metais para\xc5\xa1\xc4\x97 atsiminimus, kuri\xc5\xb3 sud\xc4\x97tyje yra, 1812 met\xc5\xb3 T\xc4\x97vyn\xc4\x97s karo apra\xc5\xa1ymai. Atsiminimai i\xc5\xa1leisti Krokuvoje 1876 metais._NEWLINE_S\xc5\xabn\xc5\xabs: Romanas ir Vladislavas.'